# ПРАТЕНИЧКО ПРАШАЊЕ

Од пратеникот Јован Лазаров, поставено на

67-та седница на Собранието на Република Македонија,

одржана на 30 јули 2009 година

 Пратеничкото прашање гласи:

Во последно време во Република Македонија за време на фамилијарните веселби зачестена е појавата на употребата на огнено оружје односно пукање, што добива и загрижувачки размери. Се пука, претпоставувам од оружје за кое се поседува дозвола, се пука од оружје за кое не се поседува дозвола, се почети се повреди на недолжни лица од заскитани зрна. Пред неколку недели во Скопје Север беа повредени три лица кои за среќа поминаа само со повреди.

Истата ситуација е низ цела Република Македонија. Јас имам разбирање за традицијата на нашите граѓани своето расположение да го изразуваат со истерели од огнено оружје, но човечкиот живот нема цена.

Прашањето гласи: Што презема Министерството за внатрешни работи да ја спречи или да ја сузбие, или да ја намали оваа појава и да ги заштити животите на своите граѓани. Исто така би сакал да се наведат случаи на поднесени прекршочни пријави и дали има конкретни случаи на одземено оружје?

Прашањето го упатувам до министерот за внатрешни работи.